Az MKOE alelnöke szerint bár a meghirdetett bírság hatalmas - mulasztás esetén számlánként 500 ezer forint -, nem kell attól félni, hogy tömeges büntetések jönnek. "A cél az, hogy mindenki jogkövető legyen. Az adóhatóság pedig ezt egyre jobban kezdi elfogadni és alkalmazni, így olyan eset is előfordult már, hogy miután valaki jogkövetővé vált, a NAV nullázta a bírságát. Ez mindenképpen pozitívum és jó példa erre az ekáer bevezetése is" - fogalmazott Ruszin, aki szerint biztosan lesznek olyanok, akik megpróbálják kijátszani a szabályokat.